2023 4 18
LT
Europos Sąjungos oficialusis leidinys
(ix)
egzemplioriai turi būti naudojami teisėsaugos tikslais arba teismo procesuose.
(x)
nelaisvėje gimusių ir išaugintų tigrų dalys ir išvestiniai produktai perkeliami į kitą vietą, kai:
C 135/7
— egzempliorius yra tikrų kultūros ir meno prekių mainų tarp gerą reputaciją turinčių įstaigų (pvz., muziejų) dalis; arba — atitinkamos valstybės narės valdymo institucija yra įsitikinusi, kad egzempliorius yra pripažintas meno kūrinys, ir yra tikra, kad dėl jo vertės jis nebus panaudotas kitais tikslais; arba — egzempliorius yra skirtas moksliniams tyrimams arba švietimui, kurių tikslas yra šių rūšių išsaugojimas ir apsauga.
Kilus abejonių ar trūkstant mokslinių įrodymų, atsižvelgdamos į atsargumo principą ir teisės aktų tikslus, valstybės narės visada gali pasinaudoti savo nuožiūra nuspręsti atsisakyti išduoti sertifikatą.
Tais atvejais, kai pagal ES valstybės narės nacionalinės teisės aktų nuostatas jos valdžios institucijoms draudžiama naudotis Reglamento (EB) Nr. 338/97 8 straipsnio 3 dalyje numatyta teise elgtis savo nuožiūra ir atmesti prekybos Europos Sąjungoje nelaisvėje gimusiais ir išaugintais gyvais tigrais bei jų dalimis ir išvestiniais produktais sertifikatų paraiškas, kai laikomasi Reglamento (EB) Nr. 338/97 8 straipsnio 3 dalyje nustatytų sąlygų ir kai egzemplioriais prekiaujama nekomerciniams tikslams Europos Sąjungoje, valstybės narės CITES valdymo institucija turėtų taikyti rizika pagrįstą metodą ir užtikrinti maksimalią prekybos Europos Sąjungoje sertifikatų išdavimo patikrą.
Komisijos reglamento (EB) Nr. 865/2006 66 straipsnyje reikalaujama, kad, prieš išduodant prekybos Europos Sąjungoje sertifikatą, kiekvienas gyvas egzempliorius būtų paženklintas.
Ženklinant gyvus tigrus, rekomenduojama pirmenybę teikti mikroschemoms.
Valstybės narės turėtų apsvarstyti galimybę prireikus taikyti dviejų skirtingų identifikavimo arba ženklinimo metodų derinį, įskaitant individualų DNR profiliavimą.
Gyvas egzempliorius ir (arba) atitinkamos jo dalys bei išvestiniai produktai sertifikate turėtų būti pakankamai išsamiai apibūdinti, kad sertifikatas galėtų būti naudojamas tik tam konkrečiam egzemplioriui ir negalėtų būti neteisėtai panaudotas kitiems egzemplioriams.
Prekybos Europos Sąjungoje sertifikatai turėtų būti išduodami tik konkrečiam sandoriui (leidžiant sudaryti tik vieną sandorį), nes taip būtų galima užtikrinti sertifikato galiojimą tik jo 1 langelyje nurodytam turėtojui.
Ši rekomendacija grindžiama Komisijos reglamento (EB) Nr. 865/2006 11 straipsnio 3 dalies antra pastraipa, pagal kurią valstybės narės „operacijoms skirtus sertifikatus gali nuspręsti išduoti [remdamosi] tuo, kad yra kitų [šio dokumento 1 skirsnio a punkte aprašytų] veiksnių, susijusių su rūšių išsaugojimu ir kliudančių išduoti egzemplioriams skirtą sertifikatą“.
c) Papildoma rekomendacija, į kurią turi atsižvelgti valstybės narės Rekomenduojama, kad valstybių narių CITES valdymo institucijos rinktų ir registruotų duomenis apie tigrų, nelaisvėje laikomų visose šalių teritorijose esančiose veisyklose, įskaitant leidimus turinčias zoologijos įstaigas, rezervatus ir (arba) gelbėjimo centrus, cirkus ir kilnojamąsias parodas ir, kai taikoma, kitas privačias veisyklas, skaičių.
Visų veisyklų turėtų būti prašoma pateikti išsamią informaciją apie visus jų aprašų pakeitimus, kad institucijos turėtų naujausią informaciją.
Siekdamos įgyvendinti šią priemonę, ES valstybės narės turėtų reguliariai rengti visų jų teritorijoje esančių veisyklų, kuriuose laikomi tigrai, aprašus ir bendradarbiauti su atitinkamomis organizacijomis, pavyzdžiui, Europos zoologijos sodų ir akvariumų asociacija, kad būtų galima nustatyti geriausią tokių aprašų rengimo patirtį.
Valdymo institucijos turėtų šiuos duomenis pateikti visoms atitinkamoms institucijoms.